
Dissertatio  medica, 

INAUGURALIS, 


PERIPNEUMOMXA  VERA. 

PROOEMIUM. 


UM  inflituta  Academiae  Edinenfis  jure  ce- 


leberrimae neminem,  qui  non  prius  ali- 
quod ingenii  progreffufque,  quem  in  arte  Apol- 
linea fecit,  fpecimen  edidit,  ad  fuminos  medw 
cinae  honores  evehi  patiantur,  aliquid,  qualecun- 
que fuerit,  nolentes  volentes,  ingeniofi  hebetefve, 
confcribamus  oportet.  Puimoties  autem,  fum- 
inam  omnium,  qui  medicinae  (ludent,  attentio- 
nem haud  dubie  merentur.  Muneribus  enim 
fummi  momenti  funguntur,  et  fanitas  eorum  ad 

valetudinem  commodam  fervandam  omnino  ne-’ 
ceffaria.  Debiles,  contra,  aliterve  male  affedi, 
morbis  graviffimis  fundamenta  jaciunt,  ad  quo- 
rum naturam  inveftigandam  animos  fuos  quam 
maxime  adjungere,  omnium  medicorum  eft,  qui 
generis  humani  faluti  rite  confulere  cupiunt. 
His  igitur  et  limilibus  indudi,  Peripneumoniam 
exequi  nobifeum  decrevimus.  Id  vero,  cujus 
difcipulos  fuos  medicus  celeberrimus  confuevit 
monere,  memoria  noftra  minime  excidit. 

i O quantum  difficile  efl  curare  morbos  pul- 
6 monum  ! O quanto  difficilius  eofdem  cognof- 
6 cere,  et  de  iis  certum  dare  praefagium ! Fallunt 
c vel  peritiffimos  ac  ipfos  medicinae  principes/ 
Cum  igitur  morbi  hujufmodi  tanta  obfcuritate 
involvantur,  ut  fummum  feriptoribus,  etiam  inge» 
niofiffimis,  negotium  faceffiverint,  opufculum  ag- 
gredimur, viribus  admodum  diffifi.  Non  enim 
nolis  adeo  placemus,  ut  nofmet  multis  aliis  e* 
tiam  pares  fore,  nedum  plus  praeftituros  effe,  au- 
deamus fperare.  In  tanta  vero  feriptorum,  ut 
verba  Liviana  adhibeamus,  turba,  fi  noftra  fama 
in  obfcuro  fit,  nobilitate  ac  magnitudine  eorum, 
qui  noftro  nomini  officient,  nos  confolemur. 
Pauca  autem,  prius  de  inflammationis  in  gene- 
re 

re  natura  et  finibus,  quam  peripneumoniam  ve- 
ram  exequamur,  dicenda  putamus. 

* 

C A P.  I. 

DE  PHLEGMASIA, 

Cum  pars  corporis  extremi  aliqua  rubore  info- 
Jito,  calore,  dolore,  tumore  afficitur,  ea  inflam- 
matione vel  phlegmafia  laborare  dicitur» 

S E C T.  L 

De  Inflammationis  Hiftoria . 

Cum  figna  modo  pofita  in  corpore  humano 
Ce  offendunt,  inflammationem  fubeffe  novimus, 
quae  aeque  partes  internas  ac  externas  occupare 
poteft,  et,  pro  partibus,  quas  invadit,  et  fpecie, 
quam  prae  fefe  fert,  nomina  fibi  diverfa  adipifci- 
tur.  Si  cutem,  ex.  gr.  teneat,  eryfipelas,  fi  ce- 
rebrum, phrenitis,  fi  oculum,  Ophthalmia,  fi  pul- 
mones, peripneumonia,  fiveficam,  cyftitis,  appel- 
latur. 

In- 

Inflammatio  externa  a calore,  rubore,  tumore, 
partifque  faepe  laborantis  pullatione,  incipere  fo- 
let  ; et,  fi  figna  funt  gravia,  pyrexia  in  fyilema 
univerfum  invadit,  fanguifque  detradus  fpe* 
ciem  a naturali  et  communi  diverfam  prae  fefe 
fert,  crufta  coriacea  obdudus.  Cum  haec  in 
omnibus  phlegmafiae  manifeftae  cafibus  fe  often- 
dat,  in  exemplis  etiam  ambiguis  ex  hac  aliis  (ig- 
nis adjunda  inflammationem  fubftare  concludi* 
mus.  Multa  vero  cum,  fanguinem  inter  mitten- 
dum, lympham  coagulabilern  a reliquis  fangui- 
nis,  qui  alioquin  ad  feparationem  fatis  proclivis, 
partibus  disjungi  poflint  impedire,  e crufta  ab* 
fente  non  femper  cogere  licet  inflammationem 
non  fubefie. 

Inflammationem  partem  internam  occupafle 
judicamus,  fi,  praeter  pyrexiam,  dolor  in  ea  fe-? 
det,  et  fundiones  ejus  non  amplius,  uti  debent, 
peraguntur. 

S E C T.  ir. 

De  Cauja  Proxima . 

Super  hac  phyfiologi  acerrime  certarunt,  et 
adhuc  fub  judice  lis  eft.  Varias  autem  eorum 

opiniones 

opiniones  hac  in  differtatiuncula  proferre  et  ex- 
cutere non  noftrum  ducimus ; hoc  enim  plus 
temporis,  quam  iis  impendere  operae  foret,  po- 
fiularet,  noique  ab  incepto  longius  traheret.  Igi- 
tur obflru&ionem,  errorem  loci,  fanguinem  prae- 
ter naturam  vifcidum,  multaque  alia  aeque  in- 
certa et  relatu  nimis  longa,  filentio  ex  toto  prae- 
tereunda putamus.  Caufae  illius  tantum,  quae 
figna  inflammationis  propria  optime  exponere, 
igiturque  veriffima  efie  videatur,  mentionem  in- 
jiciemus. Haec  autem  efl  fpafmus  vafis  extre« 
mis  illatus,  adionetn  adau&am  in  reliquis  earun« 
dem  partibus  continuam  efficiens. 


S E C T.  III. 

De  Caufis  Remotis . 

Has  ad  capita  quatuor  retulit  Cullenus  illuftrif» 
fimus,  et  fub  his  quidem  omnes  aliae  compre- 
hendi videntur. 

1.  Stimulantia  corpori  admota,  quibus  accen- 
fenda  ignis  a&io  vel  exuftio. 

2.  Violentia  externa  vulnerando,  contundendo^ 
partefve  nimis  tentendo,  mechanice  agens. 

3.  Extranea  in  qualibet  corporis  parte  inhae- 
rentia, quamvis  nec  dotibus  acria,  nec  forma 
acuminata. 

4.  Certus  frigoris  gradus,  gangraenam  proti- 
nus movere  non  valens. 

Hae  autem  caufae  remotae,  ut  facile  videre 
eft,  feparatae  vel  conjun&ae,  ad  caufam  proximam 
faciendam  ex  toto  accommodantur. 

S E C T.  IV. 


De  Finibus • 

Inflammatio  variis  modis  finiri  confuevit : 

1.  Refolutione Hac  finiri  dicitur  inflammatio, 
fi,  flatu  et  textura  j>artis  laborantis  integris  ma- 
nentibus, tollatur.  Hoc  autem  incidit,  cum  con- 
geftio  fpafmufque  antecedentia  modica  fuerunt, 
et  impetus  fanguinis  audus  fpafmum  fuperare, 
vafa  dilatare,  congeflionemque,  adeo  ut  pars  ad 
fanitatem  folitam  reducatur,  tollere  valuit.  C^uin- 
etiam  refolutio  fit,  cum  impetus  humorum  ad- 
au£lus  in  caufa  eft,  cur  humor  vulgo  exhalans 
in  telam  cellulofam  vicinam  copiofius  folito  ef- 
fundatur, vel  excretio  in  aliqua  parte  vicina  au- 
geatur. 


7 


DE  PER1PNEUM0NIA  VERA. 

* 

geatur,  et  ita  congeflionem  in  vafis  levat,  fpaf- 
rnumque  partis  affedae  relaxat.  Refolutio  deni» 
que  incidit,  cum  impetus  fanguinis  in  univerfo 
fyflemate  adaudus  facit,  ut  tantum  fanguinis, 
quamvis  e parte  diflante,  profundatur,  quantuin 
ad  diathefm  totius  fyitematis  phlogifticaih  tollen- 
dam, et  igitur  ad  congeflionem  fpafmumque 
partis  affedae  fingularis  levanda,  fufficit.  Hoc  in 
exemplo,  fanguis  e vafis  haemorrhoidalib^s,  ute- 
rinis, vel  membranae  Schneiderianae  propriis,  fo« 
let  prorumpere. 

2.  Suppuratione . — Haec  incidit,  cum  impetus 
fanguinis  adaudus  in  parte  laborante  vafcula  ex- 
halantia adeo  dilatat,  ut  ferum  effundant  inte- 
grum. Namque  lympha,  quam  continet,  eoa** 
gulabilis  non  aeque  facile,  ac  partes  ejus  tenuio- 
res, abforbetur ; fed  in  albidum,  opacum,  modice 
vifeidum,  mitem  liquorem,  quem  pus  appellamus^ 
mutatur.  Hoc  fado,  imminuuntur  rubor,  calor^ 
dolor. 

3.  Gangraena . — Cum  materia  in  telam  partis 
inflammatae  cellulofam  effufa  fermento  putrido 
vitiatur,  hoc  ut  mutationem  ad  putredinem  abfo- 
lutam  magis  minufve  accedentem  fubeat  facit. 
Si  putredo  modica  et  humores  effufos  fubflan- 
tiamque  telae  cellulofae  tantum  afficit,  pars  gan- 
graena £ 


s 


DE  PER1PNE U M ONI A VERA 


graena  ; fi  vero  quoque  vafcula  mufculofque  par* 
tis,  fphacelo  laborare  dicitur.  Gangraenam  au- 
tem movere  videntur  fermentum  putridum  in 
materiam  faepiflime  effufam  agens,  natura  mate- 
riae effufae  ad  putredinem  proclivis,  excitatio  in- 
flammationis violenta  tonum  vimque  vafis  ex  to- 
to labefa&ans. 

4.  Schirrho . — Hic  finibus  inflammationis  vix 
annumerandus,  utpote  qui  glandulis  folis  fere 
proprius  fit,  et  inflammationem  faepius  antece- 
dat, quam  fubfequatur. 

Inflammatio  quoque  aliter  finitur.  Aliquan- 
tum maflae  fanguinis  integrae  nonnunquam  vel 
per  rupturam,  vel  anaftomofin,  in  telam  cellulo- 
fam  vicinam  effunditur,  quod,  potiflimum  in  in- 
flammationibus pulmonum,  vafa  comprimendo, 
circuitumque  fanguinis  impediendo,  aegrotum  fuf- 
focat.  Quinetiam,  in  quibufdam  inflammationi- 
bus cutaneis,  fubter  cuticulam  effunditur  humor 
adeo  craffus,  ut  per  fpiracula  ejus  nequeat  tran- 
fire  ; qui  igitur  eam  a cute  vera  feparat,  et  fub 
forma  veficulae  humorem  effufum  continentis 
elevat.  Denique,  in  fuperficie  partium  interna- 
rum inflammatione  laborantium  aliquid  fere  fem- 
per  exudatur,  quod  partim  fub  forma  concretio- 
nis vifcidae  in  fuperficie  vifcerum  inflammato- 

riim*  parti m fub  forma  humoris  tenuis  ferofi,'  in 
cava  ubi  fita,  effufi,  fefe  oftendiu 

Cum  morbus,  de  quo  aduri  fimus,  in  pulmo- 
nibus fedeat,  ftruduram  eorum  depingere  necef- 
farium  duximus. 


S E C T.  L 
De  Struftura  Pulmonum* 

Pulmones  funt  duo  vifcera  ampla*  fpongiofa, 
in  pueris  colore  rubra,  in  adultis  cinerea,  in  fe- 
hibus  caerulea,  totum  thoracis  cavum  replentia, 
quorum  unum  partem  hujus  dextram,  alterum 
finiftram  tenent,  per  mediaftinum  et  cor  inter 
fefe  divifa,  coftas  verfus  convexa,  diaphragma 
verfus  concava,  mediaftinum  corque  verfus  pa~ 

rum  regulariter  depreffa.  In  tres  lobos  divifi 
funt  pulmones  dextri,  in  duos  finiftri.  Pulmones 
autem  componunt  bronchia,  veficulae  aeriferae, 
tela  cellulofa  his  ubique  interpofita,  vafa  fanguh 
fera,  nervi,  vafa  glandulaeque  lymphaticae,  mem- 
branae. Afpera  autem  arteria,  per  quam  omnis 
fpiritus  ad  pulmones  adducitur,  fe  in  duos  tubos 
fub  tertiam  dorfi  vertebram,  quorum  unus  ad 
pulmones  dextros,  alter  ad  finiftros  tendit,  dein- 
de in  alios  innumeros  dividit.  Hi,  qui  bronchia, 
quamdiu  aliquid  indolis  cartilaginofae  retinent, 
appellantur,  cartilagines,  quibus  inftrudi,  haud 
dubie  ut  compreflioni  melius  occurratur,  grada- 
tirn  deponunt,  et  fubftantiam  pulmonum  ingrefli 
ex  toto  membranacei  fiunt,  tandemque  in  ve- 
ficulas  aeriferas  definunt,  quae  cum  fubftantia 
cellulofa  iis  interpofita  partem  pulmonum  longe 
maximam  conflituunt.  Hae,  faltem  ejufdem  lo- 
bi propriae,  inter  fefe  communicant.  Lobi  pul- 
monum in  lobulos  rurfus  divifi,  quorum  forma 
ex  tcto  abnormis.  Vafa  fanguifera,  quae  ad  pul- 
mones veniunt,  duplicia  funt,  pulmonea  et  bron- 
chialia. 

Arteria  autem  pulmonea  e dextro  cordis  ven- 
triculo proficifcitur,  et  reda  furfum  ad  arcum 
aortae  ufque  afcendens  duos  in  ramos  difcerpi- 

Jtur,  quorum  unus  dextrorfum,  alter  finiftrorfum 
tendit.  Cum  primum  fubftantiam  pulmonum 
ingrediuntur,  in  ramulos  innumeros  dividuntur, 
qui  in  pulmones  univerfos  fefe  diffundunt.  Quae 
venae  fanguinem  a pulmonibus  reducunt,  eae 
funt  pulmoneae,  quae  tandem  in  quatuor  magnos 
truncos  colle&ae  per  aperturam  communem  ia 
auriculam  cordis  fmiflram  ingrediuntur. 

Arteriae  bronchiales,  quae  ad  pulmones  nu- 
triendos forfan  deftinantur,  quantum  ad  origi- 
nem attinet,  nonnunquam  variant.  Caeterum 
finilfra  plerumque  ab  aorta,  dextra  ab  intercofta» 
Ii  ejufdem  lateris  fuprema  oritur.  Sanguis  per 
venas  cognomines  ad  venam  fine  pari  faepiffime 
redit. 

Nervi  pulmonei  a pare  odavo  et  intercoftali» 
bus,  et  filamenta  nonnulla  a plexibus  cardiaco 
ftomachicoque  veniunt,  Vafa  glanduiaeque 
lymphaticae  plurimae  in  pulmonibus  reperiuntur. 
Tunicae  vel  membranae  duae  pulmonibus  funt, 
quarum  exterior  a pleura  oritur,  hujufve  potius 
continuatio  e ii.  Interior  cellulofa  eft,  omnibus 
lobulis  interpofita. 

Refpiratione,  quae  fummi  momenti  functio  eft9 
haud  dubie  inferviunt  pulmones.  Alia,  phy fio - 
logorum  judicio,  praeftant  $ qualia  vero  haec  fint, 

nondum 

nondum  pro  certo  novimus.  An  ad  fanguinem 
rite  conficiendum  conferunt  ? Aii  denfiorem 
reddunt  ? An  partes  ejus  oleofas  cum  aquofis 
commifcent  ? An  aliquid  ei  nitrofum,  dum  per 
pulmones  tranfit,  impertiuntur  f Caeterum  hoc 
minime  dubium,  eos  aliquid  e corpore  humano 
inutile  et  nocivum  expellere,  et  aliquid,  contra5 
utile  et  neceffariutn  in  idem  invehere. 


S E C T.  II. 


De  Morbo  finiendo , 


Hunc  morbum  adeo  clare,  ut  ab  aliis  pulmo- 
num morbis  facile  dignofcatur,  finire  in  primis 
difficile.  Peripneumoniam  fub  clafie  pyrexiarum, 
et  ordine  phlegmafiarum,  Cullenus  nofologus  ille 
accuratifiimus  collocavit,  eanlque  perfpicuitate, 
quae  in  univerfis  ejus  definitionibus  reperiunda, 
mirabili,  fequentem  in  modum  finivit : 

c Pneumonia  (peripneumonia)  pulfu  non  fem- 
6 per  duro,  aliquando  molli  ; dolore  thoracis  ob- 
5 tufo  \ refpiratione  perpetuo  difficili,  faepe  non 
? nifi  trunco  corporis  ere&o  exercenda  ; faciei 

6 tumidae 

f tumidae  colore  purpureo  5 tuffi  plerumque  hu^ 
f rnida,  faepe  cruenta/ 

S E C T.  III, 

De  Morbi  Hi Jl oria* 

Signa  praecipua,  quae  hoc  in  morbo  fe  often- 
dere  folent,  enumeranda  curabo.  Peripneumo- 
niam  a frigoris  fenfu  magnoque  horrore,  quibus 
calor  auctus  fuccedit,  incipere  quafi  una  voce  te- 
ftantur  auctores.  Adfunt  quoque  languor,  laffi- 
tudo,  anxietas,  vires  admodum  convulfae  et  in- 
fra&ae.  Pulfus  arteriarum  citati,  pleni,  molles 
plerumque.  Tuffis  faepius  humi  da  et  cruenta, 
nonnunquam  ficca,  aegrotum  exercet.  Facies, 
oculi,  fauces,  lingua  et  labia  praeter  confuetudi- 
dem  rubefcunt.  Spiritus  fit  difficilis  et  frequens. 
Dolor  degravans  et  obtufus  faepius,  quam  pun- 
gens et  acutus,  fub  fterno  vel  inter  fcapulas  fen~ 
tiri  confuevit.  Senfum  gravitatis  et  diftenfionis 
habent  praecordia,  dolore  quodam  tendente  af~ 
fe£ta. 

Si  fun&iones  mentis  magnopere  turbentur,  et 

aliena 

aliena  loquatur  aegrotus ; fi  i£lus  arteriarum 
parvi,  debiles,  tremuli,  et  ex  toto  inaequales  eva- 
dant ; fi  fpiritus  cum  fibilo  trahatur  ; fi  fputuni 
fupprimatur  ; fi  extrema  frigefcant ; fi  fudores  e- 
rumpant  frigidi,  loco  proprii  et  non  totum  in 
corpus  ex  aequo  difFufi  ; fi  anxietas  fuinrna  orian- 
tur, et  huic  llupor  deliriumque  brevi  fuperveni- 
ant,  aegrotum  in  fummo  periculo  verfari,  et  ad 
extrema  jam  ventum  effe  concludere  licet. 

Haec  omnia  figna  autem  ad  peripneumoniam 
conftituendam  haudquaquam  neceffaria.  Pauca 
enim  eorum  tantum,  quae  pathognomonica  di- 
cuntur, eodem  tempore  accedere  confuerunt» 
Quae  vero  pathognomonica  funt,  ea  in  definitio- 
ne fupra  pofita  referuntur.  Reliqua  abfentia  vel 
praefentia  naturam  morbi  non  mutant,  et  for- 
tuita, fi  ftri&e  loquaris,  appellari  poflunt. 


S E G T.  IV. 

De  Morbo,  ab  aliis  fec emendo. 

Cum  de  peripneumonia  vera  fola  agamus,  o« 
pus  efl  ut  eam  a reliquis  ejus  fpeciebus,  et  non- 
nullis 

nullis  aliis  morbis*  inter  quos  et  eam  fimilitudo 
intercedere  poteft,  rite  fecernamus. 

Sauvagefius  illuftris,  in  Nofologia  fua  methodi» 
dica,  varia  huic  morbo,  pro  caufis  unde  proficifci 
videtur  diverfis,  nomina  indit.  Quas  ejus  fpe» 
des  enumerat,  eae  numerofae.  Caeterum  varie- 
tates hujufmodi  medico  nulli  commodo  funt,  et 
nihil  aliud  quam  medicinae  operam  navare  inci- 
pientem perturbant. 

Medici  non  pauci  peripneumoniam  in  inflam- 
matoriam, notham,  et  malignam  diviferunt.  No» 
tae  vero,  quae  veram  potiffimum  a fpuria  diflin- 
guunt,  faepe  admodum  obfcurae,  et  altera  faepe 
alteram  adeo  reddit,  ut  a fe  invicem  vix  pofiint 
dignofci.  Quicunque  vero  animum  ad  eas  rite 
confiderandas  attentus  admovebit,  is  notas,  qui- 
bus inter  fe  differant,  non  femper  deeffe,  et  igi- 
tur interdum  poffe  fecerni,  comperiet. 

Vera  autem  et  fpuria  per  fpeciem  materiae* 
quae  pulmones  infarcit,  poliunt  diftingui.  In  illa 
fanguinea  eft,  in  hac  pituitofa.  Verae  magis  obji- 
ciuntur pleni,  vinofi,  otiofi,  nimiam  thoracis  angu- 
Iliam  fibrafque  tenfas  habentes.  Quinetiam,  tem- 
pore hyberno,  et  in  regionibus  frigidis,  potiffimum 
graffari  confuevit.  ‘ Hyems  autem/  inquit  Celfus, 

* capitis 

6 capitis  dolores,  tuffim  et  quicquid  in  faucibiiss 
g in  vifceribus  mali  contrahitur,  irritat  / 6 Aqui- 
6 lo,  idem  audior  poftea  memoriae  tradit,  tuflim 
c movet,  item  dolores  lateris  et  pedioris  exci» 
6 tat/ 

Notha  a fero  et  pituita  pulmones  infarcientibus 
proficifcitur,  et  fenes,  phlegmaticos,  laxos,  debi- 
les, et  cachedticos  invadit.  Coelo  humido,  ne- 
bulofo,  pluviofo,  et  locis  in  palludofis,  fe  faepius 
oftendit.  Modus  quoque,  quo  morbus  uterque 
accedit,  unutn  ab  altero  fatis  fecernit.  Signa 
verae,  fub  initium,  quam  fpuriae,  minus  obfcura. 
Febris  illius  propria  fynocham,  hujus  typhum 
magis  refert.  Vera  a fenfu  frigoris  incipit,  quem 
excipiunt  calor  audlus,  fpiritus  difficilis  et  cali- 
dus ; pulfus  arteriarum  celeres,  pleniores,  molles* 
facies  tumidior,  plenior,  rubrior,  dolor  potius 
obtufus  et  degravans,  quam  acutus  et  pungens  5 
urina  rubrior  et  turbida.  Sanguis  detradlus 
crufla  coriacea  obducitur.  Notha,  contra,  tar- 
dius accedit,  et  figna  fub  initium  adeo  levia  funt, 
ut  vix  morbum  appropinquare  noviffe  poffis. 
Frigus  et  calor  alterna  fe  tandem  offendunt.  Pul- 
fus arteriarum  modo  celdres,  debiles,  exiles,  mc» 
do  lenti  et  oppreffi.  Febris  faepe  vix  notabilis. 
Hebetudo  infclita  fubeft,  aegrotus  ad  motum  om- 
nigenum 

nigenum  piger,  anxietatem,  dolorem  capitis,  et 
vertiginem  queritur.  Urina  pallidior,  et  fanguis, 
quanquam  primam  in  vicem  nonnihil  lymphae 
coagulabilis  a reliqua  maflae  feparatae,  fummo- 
que  craflamento  incumbentis  detradlus,  offendit, 
poftea  laxus  et  ferofus,  nonnunquam  tenuis  et 
floridus,  faepe  colore  fubobfcuro-lividus  evadit. 
Detractionem  fanguinis,  licet  fpiritus  difficilis  pec- 
tufque  oppreffum  eam  videantur  requirere,  nifi 
fub  initium  morbi,  nullo  modo  ferre  polfunt  ae- 
groti. 

Haec  forfitan,  fi  animus  ad  ea  rite  attendatur, 
ad  morbos  a fe  invicem  fecernendos  fufficient. 

Quantum  ad  peripneumoniam  malignam  atti- 
net, ea  nihil  aliud  quam  peripneumonia  idiopa- 
thica cum  febre  putrida  eonjundla.  Signa  igitur 
febris  putridae  propria  hanc  fpeciem  a vera  fatis 
aperte  dillinguent.  Silentio  autem  non  praete- 
reundum, hanc  fpeciem,  utpote  quae  ex  inflam- 
matione et  putredine  conjun&is  conflet,  impri- 
mis efle  periculofam,  et  aegrotos  pauciffimos  ex 
ea  emergere  folere. 

Quantum  pleuritidem  fpe&at,  medici  non  pau- 
ci peripneumoniam  ab  hac  non  pofle  fecerni  con- 
tendunt. Notas  quidem,  quibus  inter  fefe  diffe- 
runt, cum  morbi  faepe  conjungantur,  et  figna 

C cora- 


1 8 DE  PERIPNEUMONIA  VERA. 


compluria  fibi  invicem  communia  habeant,  non 
parum  obfcuras  efle,  confitemur.  Si  quis  vero 
morbum  utrumque  attentus  confiderabit,  is  fig- 
na,  quibus  difiingui  poifint,  faepe  non  deeffe 
comperietur. 

In  peripneumonia,  pulfus  arteriarum  faepius 
celeres,  pleni,  et  molles  evadunt.  Dolor  frequen- 
tius  degravans  et  obtufus,  non  acutus  et  pun- 
gens, fub  (terno  vel  inter  (capulas  fedet.  Facies 
tumidior  et  plenior.  Decubitus  in  latus  utrum- 
que moleftus,  in  dorfum  faepe  facilior.  Anxie- 
tas magna  fpiritufque  difficilis  fubfunt.  In  pleu- 
ritide,  contra,  pulfus  femper  durus.  Dolor  late- 
ris pungens  et  acutus  tuffifque  dolentiffima  aegro- 
tum exercent.  Decubitus  modo  in  latus  dextrum, 
modo  in  finiftrum,  minus  moldtus.  De  hoc  au- 
tem alii  auctores  alia  tradunt.  Morgagnius  in 
latus  affe&um  decumbere  minus  doloris  facere 
contendit.  Cleghornius  vero,  Hornius,  materiae 
medicae  hac  in  academia  Profeffor  iiluftris,  et 
Cullenus  fagaciffimus,  qui  raro  falli  confuevit, 
in  fententiam  omnino  contrariam  iverunt,  et  de- 
cubitum in  latus  affectum  plerumque  magis  mo* 
lefium  dfe  affirmant.  Haec  figna  aliqua  ex  par- 
te faltem  diverfa  ad  peripneumoniam  a pleuriti- 
de  fecernendam  fortafie  fufficient.  Diverfitas 

autem  eorum  a fedibus  morborum  diverfis  oriri 
videtur.  In  illa,  pars  pulmonum  pulpofa  et  cel- 
lulofa  laborat,  plufqtie  humoris  effunditur.  In 
hac,  inflammatio  pleuram,  membranam  denfiffi- 
mam,  occupat. 

Nonnihil  fimilitudinis  peripneumoniam  inter 
et  afthma  intereffe  videtur.  Illam  ab  hoc  vero 
fatis  clare  diftinguit  febris  antecedens  et  comi* 
tans. 

Peripneumonia  infuper  ab  angina  inflamma* 
tionein  habente  hoc  fecernitur,  quod  in  illa  faci» 
lius  devoratur,  et  dolor  fedem  in  peftore  profun- 
diorem habet. 

S E C T.  V. 

De  Caufa  proxima . 

Cum  phaenomena  inflammationis  pulmonum 
propria  non  adeo  manifefia  intelle&uque  facilia 
fint,  ut  inde  caufam  ejus  proximam  facile  dedu- 
cere  poffimus,  eam  ab  analogia  inflammationis 
talium  partium,  quales  fenfibus  noflris  magis  ob- 
jiciuntur, petamus  oportet.  Si  figna  vero  omnis 
hoc  genus  inflammationis  diverfa  attentus  exami- 
nabis. 

nabis,  ea  a fpafmo  vaforum  extremorum  profi- 
cifci  judicabis.  Hoc  enim  per  medicamenta  an- 
tifpafmodica  auxiliumve  naturae  fpontaneum  fub- 
lato,  reliqua  inflammationis  figna  brevi  decedunt. 
Quod  notioni  caufae  proximae  Gaubianae  ex  to- 
to refpondet,  qui,  de  hac  caufa  differens,  inquit, 

? Hac  pofita,  morbus  continuo  fe  manifeftat,  hac 
“ ablata,  tollitur.5  Igitur  fpafmus  vafculorum  ex- 
tremorum impetum  fanguinis  adaudum  in  vafis 
pulmonum  continuum  efficiens,  pro  caufa  perip» 
neumoniae  proxima  habendus.  Rem  ita  fe  ha- 
bere teflari  videntur  ficcitas  cutis,  qurfe  plerum- 
que per  totum  morbi  fpatium  manere  folet,  et 
ipfa  curatio,  quae  antifpafmodicis,  velut  fangui-  k 
nis  detradione,  epifpafticis,  et  fimilibus,  magna 
ex  parte  abfolvitur. 

S E C T.  VL 
De  Caufa  remotis » 

§ub  his  et  ea  quae  mortales  ad  morbum  pro- 
clives efficiunt,  et  ea  quae  eundem  excitant,  com- 
prehendere decrevimus. 


I. 

I.  Ea  quae  homines  morbo  opportunos  recU 
dunt. 

Seminium  autem  peripneumoniae  praecipuum 
facere  videntur  plenitudo  corporis  univerfi,  ea- 
que  irritabilitas,  quae  plenitudinem  femper  comi- 
tatur. Quae  vero  plenitudinem  progignunt,  ea 
fubfequuntur,  et  proclivitatem  ad  morbum  dare 
merito  exiftimantur. 

1.  Certa  anni  tempora.— Haec  frigidiora  funt, 
ut  hyemale  et  vernum,  quae,  frigore  tunc  inva~ 
lefcente,fpiracula  cutis  magis  minufve  femper  oc- 
cludunt ; et  igitur  perfpirationem,  per  quam  pars 
ingeftorum  longe  maxima  e corpore  excernitur, 
imminuunt.  Quam  evacuationem  parciorerri 
minufve  liberalem  redditam,  nec  excretiones  ab 
vinae  tempeftatibus  frigidis  copiofiores,  nec  uri? 
na  quantitate  adau&a  penfare  valet.  Igitur  ab 
hac  caufa  plenitudo  oriatur  neceffe  elt.  Infuper, 
ver,  quo  coelum  ^admodum  mutabile,  et  corpus 
igitur  modo  frigori  modo  calori  objicitur,  ut 
mortales  inflammatione  corripi  maxime  pericli- 
tentur  facit.  Vires  enim  frigoris  conftringen- 
tcs  calori  praecedenti,  qui  corpus  relaxavit,  pro 
rata  ratione  femper  refpondent. 

2.  Animi  corporifque  inertia . — Cum  exercitatio 
corpus  univerfum  firmet,  et  omnes  fecretiones 

et  excretiones  adaugeat,  haec  effe&us  contrarios 
edat,  totum  corpus  folvat,  tonumque  fydemati 
univerfo  convellat  necefle  ed.  Quod  ut  vafa  hu- 
mores, quos  vehunt,  ad  corporis  extrema  non 
amplius  propellere  poffint,  unde  perfpiratio  mi» 
nuitur,  et  ut  humores  in  vafis  ipfis  praeter  con- 
fuetudinem  relaxatis  nimia  quantitate  accumu- 
lentur faciet.  Hinc,  ingedis  excreta  excedenti- 
bus, corpus  judo  plenius  evadet. 

g.  Cibus  multum  alimenti  praebens,— Sub  hoc 
comprehenduntur  omnia,  quae  pro  mole  pluri- 
mum nutriunt,  cibus  potiflimum  animalis,  qui 
vegetabili  minus  perfpirabilis,  et,  utpote  qui  mul- 
tum glutinis  contineat,  ad  craflamentum  fangui- 
2iis  lymphamque  coagulabilem  augenda  pluri- 
mum confert ; igitur  plenitudinem  re£fa  facit» 
Idem  praedant  liquores  fpirituofi,  praefertim  vi- 
num, liberaliter  adhibiti, 

4.  Evacuationes  folitae , five  naturales  jive  arte 
faciat >,  imminutae  vel  fupprejfae  — Illarum  funt 
perfpiratio,  cujus  mentio  fupra  injedla,  menfes  a - 
liaeque  haemorrhagiae,  quae  ufu  inveterarunt, 
harum  profluvia  per  fetacea,  fonticulos,  &c.  fac- 
ta. Qua  ratione  hae  diminutae  vel  fuppreffae 
plethoram  progenerent*  non  opus  ed  ut  expo- 
nere 

nere  aggrediamur.  Res  enim  per  fe  fatis  mani* 
fella  nullius  indigit  explicationis, 

5.  Miffiones  f anguinis  crebrae.' — Paradoxon  for* 
taffe  videbitur  remedium  ad  plenitudinem  immb 
nuendam  efficaciffimum  corpus  plenum  efficere 
valere ; rem  tamen  ita  fe  habere,  verum  nec  in* 
explicabile.  Omnis  enim  fanguinis  detradio 
tenfionem  fyllemati  fanguifero,  et  igitur  tonum^ 
et  adionem  ab  hoc  pendentem,  imminuit.  Ac* 
tione  autern  fyhematis  fanguiferi  minus  valida 
reddita,  excretiones  corporis  diverfae  imminu* 
antur  necefle  eft  5 hae  enim,  prout  vis  a tergo 
intenditur  vel  minuitur,  magis  tninufve  copiofae 
erunt.  Quo  parciores  autem  excretiones  funt, 
eo  plus  humorum,  qui  debent  excerni,  in  corpo* 
re  retinebitur,  et  plenitudinem,  brevi  periculofam 
evafuram,  pro  certo  movebit.  Ita  miffiones  fan* 
guinis  crebras  ad  plenitudinem  faciendam  mul* 
tum  conferre  manifeflum. 

Quinetiam  aetas  fexufque  homines  peripncu* 
moniae  opportuniores  efficiunt.  Ex  aetatibus, 
juvenilis  morbo  maxime  patet,  quia  tum  tonus 
et  irritabilitas  maxima  funt.  Cum  haec  vero  in 
aetate  provedioribus,  et  in  illis  quibus  multum 
aetatis  nondum  acceffit,  defuit,  fenedus  et  pue* 
ritia  tutiora  funt.  Viri  quoque  ad  morbum,  quam 

foemi* 

foeminae,  procliviores  funt,  quod  habitus  magis 
robuflos  fibrafque  tenfiores  habent. 

Praeterea,  prava  thoracis  conformatio  femini» 
um  hujus  morbi,  nec  parvum  nec  unquam  con- 
temnendum, conftituit.  Si  thorax  nimis  auguf- 
tus  vel  diftortus  fit,  minus  fpatii,  quam  necefla- 
rium,  pulmones  habeant,  coarctentur,  et  vafa  il- 
lis aliqua  ex  parte  comprimantur  necefle  efh 
Rebus  autem  ita  fe  habentibus,  fi  aliqua  caufa 
impetum  humorum  pulmones  verfus  nimium  fa- 
ciet, fanguis,  cujus  motus  ibi,  quam  aiibi,  femper 
multo  rapidior,  quod  tota  maffa  fanguinea  in  fy- 
ftema  pulmoneum,  cujus  fpatium  multo  minus, 
et  in  omne  reliquum  corpus,  cujus  fpatium  mul- 
to majus,  aequo  tempore  diffunditur,  eos,  obita- 
culis  fupra  pofitis  fibi  adverfantibus,  difficillime 
perfluet ; et  igitur  congeflionem  in  iis,  quae  in- 
flammationem movebit,  facere  periclitabitur. 

Effe&us  denique  morborum  antecedentium 
proclivitatem  ad  peripneumoniam  dare  folent. 
Hoc  duplice  modo,  vel  pulmones  nimis  relaxan- 
do, et  congeftionibus  igitur  opportuniores  red- 
dendo, vel  eofdem  infarciendo,  fpatiumque  eo- 
rum anguflius  faciendo,  praeftant.  Illud  peri- 
pneumoniae  priores,  catarrhi  graviores,  variola, 
rubeola,  &c.  hoc  tumores  quilibet  duri,  et  ad 

naturam 

naturam  fchirri  accedentes,  velut  glandulae  lym- 
phaticae tumefa&ae,  et  in  tubercula,  uti  appellan- 
tur, converfae  faciunt.  Haec  funt  praecipua  hu- 
jus morbi  feminia.  His  percurfis,  proximum  eft 
ut  exequamur* 

2.  Ea  quae  morbum  excitant. 

Ea  omnia  ad  flimulantia  et  fpafmum  a frigore  pro» 
ficifcentem  redeunt.  Frigus  quidem,  unde  fpafmus 
tfritur,  vim  plane  ftimulantem  habet,  praeter  alias 
ejus  poteftates.  Caeterum,  per  flimulantia  hoc  in 
loco  fignifico  ea  cibi  potionifque  genera  fola,  quae 
corpori  flimulo  et  irritamento  efie  confuerunt. 
Hujus  generis  funt  caro,  praefertim  fumo  indu- 
rata, omnia  inde  parata,  pifces,  fru&us  quidam 
et  radices.  Quantum  ad  potiones  attinet,  vim 
flimulatricem  habent  omnia  vini  genera  et  liquo- 
res fermentati.  Haec  autem  in  fuperficiem  om- 
nium vaforum,  praefertim  extremorum,  ubi  in- 
flammatio maxime  fedet,  interiorem  agunt,  et 
ibi  tum  nervos,  tum  fibras  vaforum  mufculares, 
llimulant.  Hinc  univerfis  vafis  tonus,  contradli- 
litas  virefque  contradlionum  ipfarum  et  numerus 
augentur  ; in  quo  diathefis  inflammatoria  plane 
confiftit.  Ita  haec,  quorum  mentio  modo  fa&a, 
non  tantum  humorum  abundantiam  progenerant, 
'ferniniunlque  morbi  ponunt,  fed  hoc  pofitum  et 

D per 


DE  PER1PNEUMONIA  VERA. 


per  fe  magna  ex  parte  genitum  intendunt,  et  ex 
aberratione  morbofa  in  juftum  verumque  mor- 
bum convertunt.  C>uin  ab  his  caufis,  nulla  alia 
corpori  noxa  admota,  inflammatio  nonnunquam 
oriatur,  vix  ambigi  poteft.  Stimulantibus  fu- 
pra  comprehenfis  addi  poteft  nimia  pulmonum 
ipforum,  ut  inter  loquendum  vel  cantandum,  ex- 
ercitatio. 

Caufa  vero  peripneumoniae  frcquentiflima  eflfe 
videtur  fpafmus  vaforum  extremorum  a frigore 
proficifcens.  Frigus  autem  ad  fpafmum  hujuf- 
modi  inferendum  quam  optime  accommodatur. 
Si  admodum  vehemens  corpori  admoveatur,  vim 
nervofam  adeo  imminuit  et  debilitat,  ut  adtio  va- 
forum, ab  hac  ex  toto  pendens,  ceflet,  et  vita  ex- 
tinguatur.  Hoc  vi  fua  fedante  facere  dicitur. 
Magis  vero  corpori  modicum  applicatum  fum- 
mum  tantummodo  partibus  ejus  extremis  pallo- 
rem infert,  molemque  totius  aliqua  ex  parte  im- 
minuit. Hoc  plane  praeftat  vafcula  fanguifera 
extrema  fpafmodice  conftringendo,  et  ita  cur~ 
fum  humorum,  quos  vehunt,  interiora  verfus  fa- 
ciendo. Hunc  effe&um  facillime  edit,  corpore 
pleno,  irritabili,  nimifque  calefa&o.  Ita  frigus,  vi 
fua  adflringente  impetum  fanguinis  pulmones 
verfus  faciens,  congeflionem  in  illis  progignit,  u- 


numque 

numque  morbi  dimidium  conftituit.  Hanc  au- 
tem frigoris  a&ionem  adftringentem  brevi  exci- 
pit altera,  nempe  ftimulans,  Natura  enim,  fyfte- 
matis  humani  faluti  confulens,  perpetuoque  ca- 
vens ne  aliquid  detrimenti  capiat,  noxae  corpori 
fummo  admotae  occurrendi  confilio  renifum  va- 
forum  fanguiferorutn  movet ; qui  renifus  aut  ac- 
tio adau&a  alterum  morbi  dimidium  facit.  Ita 
frigus  poteftatibus  adftringente  et  ftimulante, 
quarum  haec  fapientiae  naturae  providae  legi- 
ye  fyflematis  inexplicabili  tribuenda,  morbum 
integrum  valet  excitare.  Hoc  forfitan  aliquando 
abfque  feminio  praeftat,  fed  plerumque  ei  adjunc- 
tum. Cum  enim  feminia  admodum  intenfa  et 
valida  morbum  vi  fua  videantur  poffe  movere, 
quid  obftat  quo  minus  caufa  occafionalis,  fi  mo- 
do potens  fit,  idem  poffit  efficere  ? 

S E C T.  VII. 

De  Signorum  Explicatione* 

Non  omnia  figna,  quae  in  hiftoria  morbi  re» 
cenfentur,  quod  facere  longius  foret,  fed  ea  tan- 
tum, quae  in  definitione  comprehenduntur,  ex- 
ponenda fufcipiemus» 

Fyrexia 0 

Pyrexia . — Qua  ratione  frigus,  eaufa  peripneu- 
inoniae  maxime  communis,  fpafinum,  quem  hor- 
ror  fcnfufque  frigoris  femper  comitantur,  vafcu- 
lis  corporis  extremis  inferat,  et  quomodo  hunc 
rurfus  tollendi  quafi  confilio  per  poteftatem  cor- 
pori humano  falutiferam  infitam  renifus  fyftema- 
tis,  vel  a£tio  vaforum  adau&a  moveatur,  fupra 
explicavimus.  Cum  vero  in  his,  fpafino,  nempe, 
et  renifu  eum  fubfequente,  pyrexia  videatur,  fal- 
tem  magna  ex  parte,  confidere,  nihil  amplius  de 
ea  hic  addendum  ducimus. 

Dolor  thoracis  obtufus . — -Hic  et  quaedam  alia 
quoque  hujus  morbi  figna  expofitu  minime  faci- 
lia. Modo  vero  fequente  aliqua  ex  parte  forfi- 
tan  explicari  poteft.  Cum  inflammatio  membra- 
nam firmam  occupat,  vafa  hujus  fanguifera  per 
vim  fanguinis  in  ea  irruentis  non  abfque  fumma 
difficultate  tenduntur.  Quo  difficilius  vero  vafa 
tenduntur  et  dilatantur,  eo  major  femper  efl  dolor» 
Plane  ob  caufam,  dolor  in  pleuritide  nunquam 
non  pungens  et  acutus ; in  peripnemnonia,  con- 
tra, ubi  pars  pulmonum  interior  mollis  et  pulpofa 
laborat,  vafa  nulla  membrana  firma  fuflen^ata 
impetui  fanguinis  facilius  cedunt,  et  dolor  obtu- 
fus, non  acutus  dh 

Idem  ad  puJfus  arteriarum  faepius  molles  ex«? 
ponendos  nonnihil  facere  videtur.  Quo  aegrius 
enim  vafa  partis  inflammatione  laborantis  ten- 
duntur, eo  major  irritatio  oritur,  et  validiores  et 
duriores  totius  fyftematis  arteriofi  contradiones 
evadunt.  Contra,  vafis  fe  dilatari  facilius  pati- 
entibus, idus  arteriarum  molliores  fint  oportet. 
Si  vero  pulfus  arteriarum  fub  initium  duri  et  va- 
lidi funt,  et,  morbo  provediore,  debiles  et  molles 
fiunt,  hoc  fanguini  ferove,  aut  utrique,  in  telam 
eellulofam  effufo,  arteriae  pulmoneae  ramos  com- 
primenti, et  ita  fanguinem,  per  pulmones  fluen- 
tem ? tardius  ad  auriculam  cordis  finiflram  per- 
venire finenti,  vel  vafis  potius  per  eflfufionem 
congedione  liberatis,  et  igitur  magis  naturaliter 
molliufque  micantibus,  tribuendum. 

Rejpiratio  perpetuo  difficilis.— Haec  difficili  fan» 
guinis  per  pulmones  tranfitui  plane  debetur ; 
nam  veficulae  aeriferae,  a vafis  fanguiferis  tur- 
gidis et  didentis  compreflfae,  idoneam  aeris  quan- 
titatem nequeunt  recipere.  Infuper,  aegrotus  di- 
latationem thoracis  plenam  vafcula  inflammata 
comprimendo,  dolorem  inferre  comperiens,  minus 
libere  infpirat,  quod  fpiritum  difficiliorem,  quam 
alioquin  foret,  efficit.  Difficilis  quoque  fpiritus 

pulmonibus 

pulmonibus  ipfis,  ob  impedimenta  obflantia,  diffi- 
culter explicatis,  aliqua  ex  parte  referendus. 

Faciei  tumidae  color  furfureus . — Ob  fummam 
congeftionem  in  pulmonibus  fa&am,  reditumque 
fanguinis  liberum  a capite  impedientem,  quanti- 
tas fanguinis  praeter  confuetudinem  magna  in 
vafis  capitis,  et  faciei  accumulatur,  quod  et  ut 
facies  tumeat,  et  colore  purpureo  tingatur,  fa- 
cit. 

TuJJis  flerumque  hwnida , faefe  cruenta . — Tuf- 
fim  movent  omnia  irritamenta  pulmonibus  ipfis 
vel  afperae  arteriae  applicata.  Irritationem  au- 
tem in  peripneumonia  diverfa  dant,  velut  fanguis 
in  vafis  pulmoneis  accumulatus,  humor  in  bron- 
chia nimis  liberaliter  exhalans,  fanguis  ferumve 
in  haec  telamve  cellulofam  effufum,  &c.  Tuffis 
his  caufis  et  fimilibus  levitate  vel  gravitate  pro 
rata  ratione  refpondebit.  Si  ficca  efi;  fub  initium 
morbi,  ce-nftri&ioni  fpafmodicae  validae  arterio- 
las exhalantes  giandulafve  mucofas  tenenti,  et  ha» 
litum  mucum  ve  in  bronchia  exire  impedienti ; fi 
iinem  morbi  verfus,  quantitati  majori  in  bron- 
chia effufae,  quam  quae  per  potefiates  exfpuendi 
ejici  poffita  tribuenda.  Si  humida,  qualis  fere 
fub  initium  eft,  hoc  a conflri&ione  vaforum  ex- 
halantium fupra  comprehenforum  fpafmodica  mi- 

Bore,  aut  impetu,  quo  humores  in  ea  impellun- 
tur, majore  proficifcitur.  Si  cruenta  eft,  hoc  in- 
cidit, quod  diftenfio  vel  vafcuia  rupit,  vel  extre- 
ma ita  laxavit,  ut  globuli  rubri  finibus  earum 
pofiint  elabi. 

S E C T.  VIII. 

De  Eventu . 

finem  hujus  morbi  fauflum  fore  promittunt 
omnia  fpafmi  foluti  figna,  qualia  funt  fputum 
craflum,  albidum,  fubflavum,  aliquantulum  fan» 
guine  tin&um  ; copiofum,  abfque  multa  gravive 
tuffi  eje&um  5 fudor  calidus,  fluidus,  copiofus, 
univerfus  \ pulfu  minus  frequente,  et  calore  cor- 
poreo aliifque  fignis  febrilibus  imminutis  ftipatus$ 
haemorrhagia  narium  primis  morbi  diebus  inci- 
dens.  Idetn  fignificare  dicuntur,  fanguis  e ve- 
nis haemorrhoidalibus  profufus,  excretiones  al- 
vinae biliofae,  urina  liberaliter  excreta,  et  fedi- 
inentum  copiofum  deponens.  Pyrexia,  contra, 
violenta  femper  periculofa.  Quinetiam  pericu- 
lum fubeffe  indicat  fpiritus  difficilis,  praefertim 
cum  in  alterum  latus  tantum,  cum  in  neutrum, 

fed  in  dorfum  folum  decumbere  poteft  aegrotus  $ 
cum,  nifi  trunco  corporis  erefto,  nulla  cum  fa- 
cilitate fpirat ; cum  etiam  in  hac  pofitura  refpi* 
ratio  admodum  difficilis  eft,  et  tumore  faciei  et 
rubore,  fudoribus  circa  caput  et  cervicem  topi- 
cis,  et  pulfu  abnormi  ftipatur.  Ut  tuffis  fre- 
quens, violenta,  dolorem  adaugens  femper  mor- 
bum gravem  fignificat  $ ita  ficca  nori  bona.  Do- 
lor acutus  refpirationem  multum  impediens,  per- 
petuo fignum  eft  morbi  gravis,  fed  non  gravio- 
ris, quam  obtufus  fpiritu  difficili  ftipatus.  Cum 
dolores,  qui  unum  latus  fub  initium  tantum  in- 
vaferant,  femet  poftea  in  alterum  quoque  diffun- 
dunt, vel  cum  latus  prius  affe&um  relinquunt, 
et  ad  alterum  ex  toto  tranfeunt,  pro  figno  mor- 
bi periculofi  femper  habendi.  Delirium  perip- 
neumoniae  adjun&um  aegrotum  in  fummo  peri- 
culo verfari  teftatur* 

Cum  morbus  gravis  eft,  fed  tamen  folvi  poteft, 
folutio  intra  fpatium  primae  hebdomadis  faepius 
incidit,  fed,  morbo  leviore,  in  fecundam  differtur. 
Morbus  diem  tertium  inter  et  feptimum  plerumque 
remittit ; quod  tamen  faepe  fallax,  cum  nonnun- 
quam  gravitate  priore,  et  in  exemplo  hujufmodi 
majore  periculo  repetat.  Altero  tertiove  die  ali- 
quando 

quando  decedit,  dum  eryfipelas  in  aliqua  parte 
externa  fe  oftendit.  Si  hoc  in  fede  externa  fix- 
um manet,  peripneumonia  non  amplius  redit. 
Si  morbus  ultra  diem  decimum  quartum  perdat, 
fuppu ratione  plerumque,  et  haec  phthifi,  de  qua 
nihil  hic  dicere  licet,  finitur.  Finis  hujus  morbi 
rariffimus  eft  gangraena,  quae,  cum  accedit,  fe- 
met  effufioni  fupra  pofitae  adjungere  folet,  adeo 
ut  figna  finis  unius  ab  alterius  propriis  vix  pof~ 
fintfecerni. 


S E C T.  IX. 

De  Ratione  Medendi . 

Confilia  autem  medendi  funt: 

I.  Irritationem  tollere. 

II.  Impetum  humorum  adau£tum,  et  in  toto 
corpore  et  in  parte  laborante,  imminuere. 

III.  Sputum  promovere. 

Confilio  primo  refpondent  fequentia  2 
1 . Regimen  antiphlogijlicum  ftride  adhibitum . 
Hoc  in  Hirnulis  omnigenis  vitandis  confidit.  I- 

E gitur 

gitur  omnia  quae  aegrotanti  terrorem  poffun£ 
incutere,  aut  animum  ejus  uilo  modo  nimis  com- 
movere, diligenter  cauteque  fugienda.  Alimen- 
to ftimulante  abftineatur,  potiffimum  carne  et  ex 
ea  paratis.  In  quorum  locum  fufficiantur  fari- 
nacea diluta.  Siti  diluentibus  non  frigidis,  fed 
tepidis,  occurratur.  Lux  nimia,  utpote  quae 
non  parum  ilimulet,  vitetur.  Calor  quoque  ju- 
flo  major  arcendus.  Itaque  aegrotus  in  cubicu- 
lo, cujus  calor  gradum  thermometri  Fahrenheiti- 
anei  fexagefimum  non  fuperat,  habendus.  Al- 
vus dura,  quae  fummo  flimulo  ed,  folvenda. 
Communis  humorum  acrimonia  dilutione  vitanda 
aut  corrigenda. 

2.  Refrigerantia  quaedam , — Horum  praecipua 
funt  acida  omnia  fatis  diluta,  et  fales  medii.  Il- 
lorum optima,  quaeque  faepiffime  adhibentur, 
funt  vitriolicum  et  vegetabile.  Hoc  illi  praedat, 
quod  magis  liberaliter  fumi  poted,  alvumque  ef- 
ficacius folvit.  E faiibus  mediis  nitrum*  potiffi- 
muiii  adhibetur.  Naufeain,  quam  aliquando  fa- 
cit, movere  minus  periclitabitur,  fi  potioni  non 
adjungitur,  fed  per  fe  fumatur.  Tuffim  nonnul- 
lis excitant  et  acida  et  nitrum.  Quod,  curii  ncrn 
faciunt,  utiliflima  funt. 

3.  Opium . — Nobis  forfan  vitio  vertetur,  quod 
Iioc  remedium  hic  collocavimus.  Ubi  vero  col- 
locetur parum  refert,  fi  modo  memoria  teneatur 
ad  id,  ni  fi  phlogofi  per  remedia  fua  magna  ex 
parte  fubiata,  nunquam  confugi  debere.  Cum 
vero  tuffis,  reliquis  fignis  levatis,  urgere  pergit, 
fomnumque  impedit,  opium  fomnum  revocando, 
motufque  abnormes  compefcendo,  plurimum  pro- 
deft.  Nec  fputum,  ut  nonnulli  funt  opinati,  fup- 
primit.  Tantum  enim,  ut  hoc  faciat,  abeft,  ut 
contra  promoveat  copiofiufque  efficiat.  Ita  o- 
pium  ad  irritationem  tollendam  plurimum  con- 
fert, et  hoc  in  loco,  non  abfque  caufa,  memo- 
ratur* 

Alteri  accommodantur: 

1.  Sanguinis  miffio . — Hac  nihil  ad  tonum  fyffe- 
matis  arteriofi,  qui  jam  nimius  magnamque  mor- 
bi partem  conftituit,  imminuendum  efficacius. 
Id  adeo  .nonnunquam  relaxat,  ut  effe&us  fuos 
ad  corporis  fuperficiem  ufque  diffundat,  et  vafa 
extrema,  quo  confringuntur  fpafmo  liberet,  ut 
fudor  eam  fubfequens  plane  teftatur.  Brachio 
lateris  affe&i,  fi  cum  aegrotantis  et  chirurgi  com- 
modo fieri  poteffi,  fanguis  detrahatur.  Si  non, 
ex  utro  emitti  poteft.  Quantitas  gravitati  mor- 
bi 

bi  viribufque  aegroti  accommodanda,  et  plerum- 
que tam  larga,  quam  hae  patientur,  effe  debet. 
Remiflio  doloris  fpiritufque  levatus,  fanguine 
profluente,  copiae  eo  tempore  detrahendae  limi- 
tes ponere  poliunt.  Si  vero  haec  figna  non  fe 
oftendant,  in  detra&ione,  donec  notae  fyncopes 
incipientis  accedant,  perflandum.  Una  emiilio, 
utcunque  fuerit  ampla,  morbum  raro  tollit,  et 
dolor  difficuitafque  fpirandi,  licet  prima  detrac- 
tione multum  leventur,  plerumque,  et  non  lon- 
go ex  intervallo,  repetunt,  aeque  ac  antea  gra- 
via. Si  res  ita  fe  habent,  fanguis  rurfus,  etiam 
eodem  die,  et  forfitan  aeque  ac  antea  copiofe, 
mittendus.  Altera  detradlio  priore  nonnunquam 
largior  elfc  poteft.  Nonnulli  enim  funt,  qui, 
fanguine  modice  detracto,  animo  linqui  confue- 
runt ; quod  tantum  fanguinis,  quantum  inflam- 
matio pneumonica  poffulat,  emitti  prohibet. 
Caeterum  iidem  jionnunquam  detradtiones  fub- 
fequentes  aeque  largas,  ac  figna  morbi  exigunt, 
melius  ferre  reperiuntur.  IVliffio  fanguinis  pro 
flatu  fignorum  folo  reiteranda.  Quod  fangui- 
nis primis  tribus  diebus  detrahitur,  quam  quod 
poflea,  magis  prodeff.  Quatuor  inorbi  diebus 
elapfis,  detrahi  debet.  Immo,  fignis  graviter 
urgentibus,  quolibet  tempore,  praefertim  intra 

qua- 

quatuordecim  ab  initio  dies,  et  etiam  poflea,  fi 
morbus  ad  fuppurationem  non  evidenter  vergat, 
vel,  quantum  potuit  judicari,  folutus  rurfus  redi* 
erit,  eliciatur  necefle  eft.  Quantum  fanguinis 
quantitatem,  quae  tuto  potefl  emitti,  fpe&at,  ni- 
hil pro  certo  affirmari  potefl.  Pro  conditione 
morbi  habituque  aegrotantis  admodum  variet 
oportet.  In  adulto,  cui  vires  funt  mediocres, 
libra  fanguinis  detradlio  plena  eft.  Quaelibet 
quantitas  fupra  viginti  uncias  larga,  quaelibet 
infra  duodecim  modica.  Quatuor  aut  quinque 
librae  fpatio  duorum  triumve  dierum  detractae 
plerumque  tantum  eft,  quantum  aegroti  fupra 
comprehenfo  iimiles  tuto  ferent.  Si  vero  inter* 
valla  detractionum,  et  totum  tempus,  per  quod 
hae  fuerint  adhibitae,  fuerint  longa,  quantitas 
emifla  in  fumma  major  e fle  potefl. 

Cum  tantum  fanguinis,  quantum  tuto  emitti 
pofle  videtur,  brachio  fuit  detra&um,  aliquando 
plus  per  cucurbitulas  cruentis  et  fcarificationem 
elicere  valebis.  Hoc  autem  conveniet,  fi  dolor 
potius,  quam  difficultas  fpirandi,  manet  aut  repe- 
tit, et  potiffimum  urget.  Sanguis  quam  proxi- 
me partem  laborantem  femper  mittatur.  Spu- 
tum nonnunquain,  morbo  non  longe  provedio, 

fe 

fe  oftendit.  Si  vero  nihilominus  figna  urgere 
pergant,  miffio  fanguinis  minime  omittenda. 
Curatio  morbi  primos  per  dies  non  fputo,  ut- 
cunque fuerit  liberum  et  copiofum,  concreden- 
da. Tantum,  morbo  longe  progreffo,  et  fignis 
magna  ex  parte  levatis,  expe&orationi  copiofae  et 
liberae  ex  toto  relinquenda.  Primos  per  dies 
morbi  fputum  non  fupprimit  fanguinis  detra&io, 
id,  contra,  faepe  promovet.  Illud  tantum  prae- 
ftari  videtur,  viribus  aegroto  per  largas  evacua- 
tiones et  morbi  longitudinem  convullis.  Hoc  e- 
tiam,  judicio  noftro,  facit  non  tam  vires  exfpuen- 
di  debilitando,  quam  effufioni  in  bronchia  fero- 
fae  favendo. 

2.  Alvi  purgatio . — Utrum  purgantia  hoc  in 
morbo  tuto  necne  poffint  adhiberi,  medici  non- 
nulli dubitarunt.  Diarrhoea  quidem  fub  initi- 
um morbi  accedens  raro  prodeft.  Caeterum, 
laxantia  refrigerantia  modice  adhibita  plerum- 
que tuta,  et  alvum  per  enemata  emollientia  folu- 
tam  tenere  femper  utile. 

3.  Ejneticas — Vomitionem  per  haec,  quod  par- 
tes laborantes  concutit  et  irritat,  movere  pericu- 
lofum  elfe  ducimus.  Caeterum,  portiunculae  e- 
meticorum  naufeam  moventes  prodefle  repertae. 

4.  Fomenta  et  Cataplafmata . — Ut  haec  parti 
laboranti  admoveantur  nonnulli  fuadent.  Pro- 
defle  poliunt ; fed  tamen,  ob  multas  rationes,  cum 
remedio  fequente  haudquaquam  comparanda. 

5.  Epifpajlica . — Morbo  recentiffimo,  epifpafti- 
cum  quam  proxime  partem  laborantem  debet 
applicari.  Cum  vero,  hoc  irritante,  detra&io 
fanguinis  minus  fit  efficax,  non  ante  fanguinem 
femel  emiflum  admovendum.  Si  morbus  minus 
gravis  fit,  epifpafticum  poft  primam  fanguinis 
detra&ionem  applicari  poteft.  Si,  contra,  mor- 
bus violentus  fit,  et  altera  fanguinis  detra&io  bre- 
vi neceffaria  futura  e fle  videatur,  epifpaftico,  do- 
nec fanguis  bis  fuerit  emiflus,  abftinere  conve- 
niet. Si  hoc  feceris,  alia  fanguinis  detra&io  vix 
erit  neceflaria,  donec  irritatio  epifpaftici  ceflave- 
rit.  Ad  epifpaftica  hoc  in  morbo  faepe  confu- 
gias aliquando  necefle  eft.  Rebus  ita  fe  haben- 
tibus, alicui  thoracis  parti  femper  admovenda  ; 
partibus  enim  magis  diftantibus  applicata  parum 
profunt. 

6.  Sudatio . — -Qu  an  quam  fudor  fponte  prorum- 
pens morbum  faepe  folvit  j arte  tamen,  nifi  ad- 
modum caute,  non  excitandus.  Cum,  lignis  ali- 
quantum levatis,  fponte  oritur  fudor  idoneus 
promovendus,  fed  abfque  multo  calore  et  abfque 

medicamentis 

medicamentis  ftimulantibus.  Si  vero  loco  pro- 
prius et  vifcidus  fit,  et  magna  fpirandi  difficultas 
adhuc  maneat,  non  abfque  fummo  periculo  pro- 
movebitur. 

Tertio  conveniunt,  alkali  volatile,  morbo  pro- 
ve&o,  datum,  demulcentia  mucikginofa  et  oleo- 
fa ; vapores  calidi  aceto  imbuti  fn  pulmones 
infpirando  recepti,  et,  quae  reliquis  potentiora  et 
efficaciora,  ex  antimonio  praeparata,  dofibus  ad 
naufeam  movendam  accommodatis,  affumpta. 


